***SLOVENŠČINA 8. a razred heterogena skupina 2***  *učiteljica: Helena Gregorič*

*elektronski naslov :* [*helena.gregoric@guest.arnes.si*](mailto:helena.gregoric@guest.arnes.si) *telefon 031 395 010.*

***Rok za oddajo je sobota, 16. 5. 2020.***

*DRAGI UČENCI, POZDRAVLJENI V OSMEM TEDNU UČENJA NA DALJAVO. KAR TRAJA IN TRAJA TALE KARANTENA, KAJNE? AMPAK KOT KAŽE STE SE DOBRO NAVADILI IN REDKI STE, KI DELA NE OPRAVLJATE DOBRO. VEČINO PA MORAM ZELO POHVALITI!*



***ponedeljek , 11.5. 2020 in torek ,12. 5. 2020***

*Kaj je zložena poved in kaj so odvisniki ,sedaj že veste. Naučili ste se že osebkov in predmetni odvisnik, danes se boste učili o časovnem in krajevnem odvisniku.*

*Oglejte si video:* [*https://www.youtube.com/watch?v=7CwVp0qEjSA*](https://www.youtube.com/watch?v=7CwVp0qEjSA) *in v DZ reši naloge na straneh 27, 28, 29 in 30.*

**četrtek, 14. 5. 2020**

*Oglejte si video o časovnem odvisniku, da utrdite že osvojeno znanje:* [*https://www.youtube.com/watch?v=s6g5Xh864EU*](https://www.youtube.com/watch?v=s6g5Xh864EU)

*Sedaj nadaljuj z delom v DZ na straneh 31, 32, 33 in 34.*

*Preverite, če ste reševali pravilno:*

[*https://www.devetletka.net/index.php?r=downloadMaterial&id=15471&file=1*](https://www.devetletka.net/index.php?r=downloadMaterial&id=15471&file=1)

*V zvezek nalepi priloženo tabelo odvisnikov, vzemi v roke barvice in uredi tabelo tako, da bo privlačna.*

*Še bolje pa je, če tabelo prepišeš ali pa iz podatkov, zapisanih v tabeli, oblikuješ miselni vzorec.*

|  |  |  |  |  |
| --- | --- | --- | --- | --- |
| **ODVISNIK** | **VPRAŠALNICA** | **VEZNIKI** | **PODČRTAVA** | **PRIMER** |
| OSEBKOV  odvisnik | kdo ali kaj | da, če, kdor, kar, ali | ena ravna črta | Zelo me je razveselilo, **da si me povabil na rojstni dan.** |
| PREDMETNI odvisnik | odvisni skloni (rod., daj., tož.,..) | kogar, kar, da, ali, kaj, kod, če | dve ravni črti | Slišala sem, **kako otroci pojejo.** |
| KRAJEVNI odvisnik | kje, kam, od kod,… | kjer, kamor | poševne črtice | **Kjer gradijo novo** **trgovino,** so se igrali otroci. |
| ČASOVNI odvisnik | kdaj | ko, kadar | poševne črtice | **Ko pridem v šolo**, pozdravim sošolce. |
| VZROČNI odvisnik | zakaj, čemu | ker | poševne črtice | **Ker je snežilo**, so bile ceste poledenele. |
| NAČINOVNI odvisnik | kako, na kakšen način | ne da, kakor, da, kot da, tako da | poševne črtice | Sedli so za mizo, **ne da bi spregovorili besedo.** |
| NAMERNI odvisnik | s kakšnim namenom | da- vedno je ta veznik | poševne črtice | Vstopil je v kuhinjo, **da bi pozdravil babico** |
| POGOJNI odvisnik | pod katerim pogojem | če, ako | poševne črtice | **Če bo deževalo,** ostani doma. |
| DOPUSTNI odvisnik | kljub čemu | čeprav, četudi (dasiravno, akoravno) | poševne črtice | **Čeprav je močno** **deževalo,** smo se podali v hribe. |
| PRILASTKOV odvisnik | kakšen, čigav, kateri, koliko | ki, kateri, da… | pike | Na stenah so slike, **ki jih je naslikal Gaspari.** |

*OCENJEVANJE: Po oddanih izdelkih vas bom v tednu do 25. 5. obvestila o oceni iz sodelovanja v 2. ocenjevalnem obdobju ( delo v času učenja na daljavo in v času, ko smo bili še pri pouku v šoli).*